गुबुन फारसेथिं ISRO नि गाहाइ के. सिवानआ बुंबावदों दि – जोंनि बे समाव चन्द्रयान-3 नि खामानिखौ मावबाय थादों आरो बेयो चन्द्रयान-2नि बादिनो जागोन। नाथाय बेवहाय अर्बिटार थानाय नङा। मानोना चन्द्रयान-2 जों दैथायहरनाय अर्बिटारखौनो चन्द्रयान-3नि थाखाय बाहायनाय जागोन। बेजों लोगोसे जों जोबोर सांग्रां आरो आब्रुथियै खामानि मावबाय थादों। थारैनो बे चन्द्रयान-3खौ फैगौ 2022 मायथाइनि गेजेराव दैथाय हरनो हागोननि मोनसे मिजिं दं।